Прыемна было бачыць у файе і ў глядзельнай зале людзей у вышыванках – ну, калі не ў сапраўдных, то хоць бы ў так званых “вышымайках”. У каго адпаведнага нацыянальнага ўбору не было – на жаль, наш гандаль, ні дзяржаўны, ні прыватны, пра гэта не парупіўся, хоць жадаючых набыць стыльны ўбор у беларускіх нацыянальных матывах было б, мне здаецца, нямала – пра тых паклапаціўся ўсё той жа БРСМ: стужку з беларускім арнаментам прымацавалі кожнаму жадаючаму – зрэшты, тых, хто адмовіўся, не было. У гальштуках з беларускім арнаментам і вышыванках прыйшлі на свята і кіраўнікі раёна.